Oikeusministeriö

PL 25
00023 VALTIONEUVOSTO

JÄRVI-SUOMEN UITTOYHDISTYS

1 (2)

Harri H Lallukka	11.9.2006
DiiCtHR„lsv'^"P""	.18
1 2. f1A.
cta~' 0.9
LAUSUNTO VESILAKITYÖRYHMÄN MIETINNÖSTÄ (Työryhmämietintö 2006:13) Järvi-Suomen Uittoyhdistys esittää lausuntonaan otsikkomietintöön seuraavaa:

1.	Kalatalousvelvoitteet ja kalatalousmaksut
Uittoyhdistys näkee nykyisten kalanistutusvelvoitteiden sijaan esitetyt kalatalousmaksut perustelluksi ja järkevämmäksi kalaston hoidon tavaksi. Myös nykyisten
istutusvelvoitteiden muuttaminen kalatalousmaksuksi tulisi olla mandollista ja pyrkiä toteuttamaan sangen nopeasti. Muutos edellyttänee nykyisten uittosääntöjen muuttamista tältä osin. Muutosten pohjana tulisi olla asiantuntijoiden lausunnot kunkin uiton toimintapaikan osalta. Voimassaoleviin uittosääntöihin kirjatut istutusvelvoitteet ovat vanhentuneita ja monin paikoin istutetaan edelleen haukea ja siikaa, mikä ei kalastuksen kannalta liene järkevintä. Käsityksemme mukaan kalatalousmaksut ja niiden käyttö tulisi olla viranomaisorganisaatioiden hoidossa, sillä osakaskuntien järjestäytyminen ja asioiden hoidon taso vaihtelee liiaksi.

Uittosääntöihin liittyvien kalanistutusvelvoitteiden muuttamisessa kalatalousmaksuiksi on kuitenkin tarpeen myös tarkistaa koko velvoitteen oikea määrällinen taso nykypäivän uittotoirnintaan mitoitettuna. Uiton määrä on vähentynyt 1970- ja 1980-luvun tasosta merkittävästi. Samoin myös nippu-uiton suorittamistapa on muuttunut koneellisesti hoidetuksi jaksoittaiseksi pudotuspaikan käytöksi aiemman koko avovesikauden jatkuneen yhtäjaksoisen käytön sijaan. Nykyinen uittomenetelmä ei estä kalastusta eikä haittaa kalojen kutua lainkaan entisajan uiton tavoin. Samoin myös rakennetut toimintapaikat ovat vakiintuneet eikä entisten rakenteiden ja rannan muotojen muutoksista enää voi olla sellaista kalastuksellista tai kalakannoille aiheutuvaa haittaa, joka olisi perusteltua korvata uittosäännöissä olevan tasoisin kalaistutuksin tai kalatalousmaksuin.

2.	Voimassaolevien lupien tarkistaminen
Esitys lupaviranomaisen oikeudesta määrätä myönnetty lupa raukeamaan, mikäli hanke on menettänyt alkuperäisen merkityksensä tulisi laajentaa koskemaan myös vanhoja hankkeita, esiin. uittoyhdistysten ohjesääntöjä. Tällöin saataisiin uittoyhdistysrekistereistä poistetuksi siellä nykyisin olevat, jo kymmeniä vuosia sitten toimintansa lopettaneet irtouittoa harjoittaneet uittoyhdistykset, joille ei aikanaan ole määrätty toimitsijoita ja joita ei ko. joen uittosääntöjen tultua kumotuiksi ole lakkautettu. Tällaisia ovat mm. Mynäjoen, Salonjoen, Kiskonjoen ja Forsbynjoen uittoyhdistykset.
Järvi-Suomen Uittoyhdistys	Käyntiosoite:	Puhelin:	Pankkiyhteys:	
PL 47	Olavinkatu 61, 5 krs	(015) 5550 404	Nordea Pankki Oyj	
57101 Savonlinna	57100 Savonlinna	Fax.	204218-19980	
		(015) 5550 400	Y-tunnus 0164007-7	
www.uittokalusto.fi			Kotipaikka: Savonlinna	

Ii

JÄRVI-SUOMEN UITTOYHDISTYS

2 (2)

H Lallukka

3. Vesilain suhde muuhun lainsäädäntöön
Maankäyttö- ja rakennuslaki: Vesijohtojen sijoittaminen
Vesistöön sijoitettavat johdot ja kaapelit ovat osoittautuneet uiton kannalta verrattain ongelmallisiksi. Yleisenä vaatimuksena on sijoittaa ne pysyvin painoin pohjaan ja tietyn vesisyvyyden alittuessa (ranta-alueilla) kaivaa ne peitettyyn kaivantoon. Näin on tarkoituksena estää niiden tarttuminen alusten ja hinauslauttojen mukaan. Toteutusluvan saaneiden hankkeiden toteutusta ei kuitenkaan ole tarkistettu sukeltamalla, jolloin mandollisten onnettomuuksien sattuessa jää epäselväksi, onko lupaehdot kaikilta osin tulleet täytetyiksi johtoja ja putkia asennettaessa.

Esitämmekin harkittavaksi, olisiko lainsäädäntöön saatavissa hankkeiden toteutuksen valvontaa säätelevä määräys sukeltajan käyttämisestä kaikkien vedenalaisten asennusten tarkistuksiin.
Kunnioittavasti

Järvi-Suo en Uittoyhdistys

Uittopäällikkö				
Järvi-Suomen Uittoyhdistys	Käyntiosoite:	Puhelin:	Pankkiyhteys:	
PL 47	Olavinkatu 61, 5 krs	(015) 5550 404	Nordea Pankki Oyj	
57101 Savonlinna	57100 Savonlinna	Fax.	204218-19980	
		(015) 5550 400	Y-tunnus 0164007-7	
www.uittokalusto.fi			Kotipaikka: Savonlinna